**2012-fenomenet** var en rekke eskatologiske oppfatninger og hypoteser om at katastrofale eller transformerende hendelser ville skje på eller rundt 21. desember i året 2012, som ble sagt å være slutt-datoen for den 5125-år lange mesoamerikanske kalenderen (ofte kalt mayakalenderen). Hypotesene kunne utledes delvis fra arkeoastronomisk spekulasjon, alternative tolkninger av mytologi, tallsymboliske konstruksjoner eller påståtte profetier fra utenomjordiske vesener.

En New Age-fortolkning av denne overgangen var at i løpet av denne tiden kunne planeten og dens innbyggere gjennomgå en positiv fysisk eller åndelig transformasjon, og at 2012 kunne markere begynnelsen på en ny æra. Andre trodde at 2012-datoen markerte begynnelsen på en apokalypse. Begge ideene var spredd i en rekke bøker, fjernsynsdokumentarer, nettsteder og diskusjonsgrupper.

Lærde av ulike slag bestred ideen om at en katastrofe ville skje i 2012, da spådommer om forestående undergang verken fantes i maya-mytologi eller i moderne vitenskap. Hovedvekten av forskere på maya-kulturen hevdet at tanken om at langttellende kalender «slutter» i 2012 feilrepresenterer mayaenes historie. For moderne mayaer er 2012 i stor grad irrelevant. Klassiske maya-kilder om emnet er knappe og motstridende, noe som tyder på at det var lite om noen universell enighet blant dem om hva, om noe, datoen kan bety.

I det sydlige Mexico ble det forberedt stor turisttilstrømning. 21. desember 2011 installerte lokale myndigheter i Tapachula en digital klokke som telte ned til begivenhetenes høydepunkt.

I mellomtiden hadde astronomer og andre naturforskere avslått apokalyptiske prognoser med den begrunnelse at de forventede hendelsene ikke kunne begrunnes i astronomiske observasjoner, eller at de var ubekreftede spådommer som er generert fra disse funnene. NASA har sammenlignet frykten for en katastrofe i 2012 med år 2000-problemet.

2012 i film
-----------

Utdypende artikkel: 2012 (film)

En film ved navn *2012*, regissert av Roland Emmerich og med skuespillerne som John Cusack, Danny Glover, Chiwetel Ejioform Amanda Peet, Thandie Newton, Oliver Platt og Woody Harrelson, ble sluppet den 13. november 2009. Den 12. november 2008 ga studioet ut den første traileren for *2012* som viste en megatsunami som fosser over Himalaya.

Referanser
----------

1. ↑  Sitler 2006, Defesche 2007
2. 1 2  G. Jeffrey MacDonald (27. mars 2007). «Does Maya calendar predict 2012 apocalypse?». *USA Today*. Besøkt 14. oktober 2009.
3. ↑  Jenkins, John Major. «What is the Galactic Alignment?». Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 11. mai 2009.
4. ↑  Mark Stevenson (2009). «Next apocalypse? Mayan year 2012 stirs doomsayers». Associated Press. Besøkt 12. oktober 2009.
5. ↑  Schilling 2008, p. 111
6. ↑  For et utvalg av synspunkter se diskusjon og intervjuer i *New York Times Magazine*-artikkelen (Anastas 2007).
7. ↑  David Webster (25. september 2007). «The Uses and Abuses of the Ancient Maya» (PDF). The Emergence of the Modern World Conference, Otzenhausen, Germany: Penn State University. Arkivert fra originalen (pdf) 9. november 2009. Besøkt 14. oktober 2009.  «Arkivert kopi» (PDF). Arkivert fra originalen (PDF) 4. juli 2012. Besøkt 29. november 2009.
8. ↑  Aveni 2009
9. ↑  Håper undergang vil lokke turister - Aftenposten
10. 1 2  «2012: Beginning of the End or Why the World Won't End?». NASA.

Litteratur
----------

* Defesche, Sacha (2008). «The 2012 Phenomenon': A historical and typological approach to a modern apocalyptic mythology. Department of Religious Studies, Subdepartment History of Hermetic Philosophy and Related Currents, University of Amsterdam, january-august 2007». *Skepsis, 17. juni 2008*. Humanist Forlag, Oslo.

* Sitler, Robert K. (2006). «The 2012 Phenomenon: New Age Appropriation of an Ancient Mayan Calendar». *Novo Religio: the Journal of Alternative and Emergent Religions*. Berkeley: University of California Press) 9 (3): 24–38, februar 2006.

|  |  |
| --- | --- |
| Oppslagsverk/autoritetsdata | BBC Things
 |